CELEX: 42010X0513(04)
Language: ro
Date: 2010-05-13 00:00:00
Title: Regulamentul nr. 73 al Comisiei Economice pentru Europa din cadrul Organizației Națiunilor Unite (CEE/ONU) – Dispoziții uniforme privind omologarea vehiculelor, remorcilor și semiremorcilor destinate transportului de bunuri cu privire la protecția lor laterală

13.5.2010   
            
            
               RO
            
            
               Jurnalul Oficial al Uniunii Europene
            
            
               L 120/49
            
         Numai textele originale CEE-ONU au efect juridic în temeiul dreptului public internațional. Situația și data intrării în vigoare ale prezentului regulament trebuie verificate în cea mai recentă versiune a documentului de situație CEE-ONU TRANS/WP.29/343, disponibil la adresa:
   http://www.unece.org/trans/main/wp29/wp29wgs/wp29gen/wp29fdocstts.html
   Regulamentul nr. 73 al Comisiei Economice pentru Europa din cadrul Organizației Națiunilor Unite (CEE/ONU) – Dispoziții uniforme privind omologarea vehiculelor, remorcilor și semiremorcilor destinate transportului de bunuri cu privire la protecția lor laterală
   Cuprinde întregul text valabil până la:
   Suplimentul 1 la versiunea originală a regulamentului – Data intrării în vigoare: 10 noiembrie 2007
   CUPRINS
   REGULAMENT
   
               1.
            
            Domeniu de aplicare
         
               2.
            
            Scop
         
               3.
            
            Definiții
         
               4.
            
            Cerere de omologare
         
               5.
            
            Omologare
         
               6.
            
            Cerințe
         
               7.
            
            Specificații tehnice pentru dispozitivele de protecție laterale
         
               8.
            
            Derogări
         
               9.
            
            Modificări ale tipului de vehicul și prelungirea omologării
         
               10.
            
            Conformitatea producției
         
               11.
            
            Sancțiuni în caz de neconformitate a producției
         
               12.
            
            Încetarea definitivă a producției
         
               13.
            
            Denumirile și adresele serviciilor tehnice responsabile cu efectuarea încercărilor de omologare, precum și ale departamentelor administrative
         ANEXE
   
               Anexa 1 –
            
            Comunicare privind acordarea, refuzul, prelungirea sau retragerea omologării sau încetarea definitivă a producției unui tip de vehicul cu privire la protecția sa laterală, în temeiul Regulamentului nr. 73
         
               Anexa 2 –
            
            Exemple de mărci de omologare
         1.   DOMENIU DE APLICARE
   Prezentul regulament se aplică pentru a completa vehiculele din categoriile N2, N3, O3 și O4
       (1) cu privire la protecția laterală. Acesta nu se aplică:
   
               (a)
            
            
               tractoarelor pentru semiremorci;
            
         
               (b)
            
            
               vehiculelor proiectate și construite pentru scopuri speciale și în cazul cărora nu este posibilă, din motive practice, echiparea cu o asemenea protecție laterală.
            
         2.   SCOP
   Vehiculele vizate de prezentul regulament sunt construite și/sau echipate astfel încât să ofere participanților la trafic neprotejați o protecție efectivă împotriva riscului de a cădea sub o parte laterală a vehiculului și de a intra sub roți (2).
   3.   DEFINIȚII
   3.1.   În sensul prezentului regulament:
   
               3.1.1.
            
            
               „omologarea unui vehicul” înseamnă omologarea unui tip de vehicul complet cu privire la protecția sa laterală;
            
         
               3.1.2.
            
            
               „tip de vehicul” înseamnă o categorie de vehicule care nu diferă în privința caracteristicilor esențiale, cum sunt ecartamentul punții din spate, lățimea totală, dimensiunile, forma și materialele componente ale întregii părții a vehiculului (inclusiv cabina, dacă există) și caracteristicile suspensiei, în măsura în care acestea au relevanță pentru cerințele specificate la punctul 7 din prezentul regulament;
            
         
               3.1.3.
            
            
               „masa maximă” înseamnă masa declarată de către constructorul vehiculului ca fiind permisă din punct de vedere tehnic (această masă poate fi mai mare decât „masa maximă permisă” stabilită de către administrația națională);
            
         
               3.1.4.
            
            
               „masa fără încărcătură” înseamnă greutatea vehiculului pregătit pentru deplasare, fără niciun ocupant și neîncărcat, cu nivel complet de combustibil, lichid de răcire, lubrifiant, scule și o roată de rezervă, dacă este prevăzută în echipamentul standard de către constructorul vehiculului;
            
         
               3.1.5.
            
            
               „participanți la trafic neprotejați” înseamnă pietoni, cicliști sau motocicliști care utilizează drumul astfel încât sunt susceptibili să cadă sub o parte laterală a vehiculului și să intre sub roți.
            
         4.   CERERE DE OMOLOGARE
   4.1.   Cererea de omologare pentru un tip de vehicul cu privire la protecția sa laterală se înaintează de către constructorul vehiculului sau de reprezentantul acreditat în mod corespunzător al acestuia.
   4.2.   Aceasta este însoțită de documentele menționate mai jos, în trei exemplare, și de următoarele indicații:
   
               4.2.1.
            
            
               o descriere detaliată a tipului vehiculului cu referire la structură, dimensiuni, forme și materiale componente, în măsura în care acestea sunt necesare în sensul prezentului regulament;
            
         
               4.2.2.
            
            
               desene ale vehiculului care prezintă tipul vehiculului în vedere laterală și din spate și detalii de proiect ale părților laterale ale structurii;
            
         
               4.2.3.
            
            
               o descriere detaliată a dispozitivului special pentru protecția laterală: dimensiunile, formele, materialele componente și poziția pe vehicul.
            
         4.3.   Un vehicul reprezentativ pentru tipul care urmează să fie supus omologării este predat serviciului tehnic responsabil cu controlul specificațiilor tehnice.
   
               4.3.1.
            
            
               Un vehicul care nu conține toate componentele corespunzătoare tipului poate fi acceptat pentru omologare cu condiția să poată fi demonstrat faptul că absența componentelor omise nu are un efect negativ asupra rezultatelor omologării, în ceea ce privește cerințele prezentului regulament.
            
         
               4.3.2.
            
            
               Este responsabilitatea solicitantului omologării să demonstreze faptul că acceptarea variantelor menționate la punctul 4.3.1 de mai sus este compatibilă cu respectarea cerințelor prezentului regulament.
            
         
               4.3.3.
            
            
               Autoritatea competentă verifică dacă există condiții satisfăcătoare pentru asigurarea efectuării unui control eficient al producției înainte de a fi acordată omologarea de tip.
            
         5.   OMOLOGAREA
   5.1.   În cazul în care vehiculul supus omologării în temeiul prezentului regulament îndeplinește cerințele de la punctele 6 și 7 de mai jos, se acordă omologarea acelui tip de vehicul.
   5.2.   Un număr de omologare este atribuit fiecărui tip omologat. Primele două cifre ale acestuia (în prezent 00 pentru regulamentul în versiunea sa originală) indică seria de amendamente care include cele mai recente modificări tehnice majore aduse regulamentului în momentul emiterii omologării. Aceeași parte contractantă nu poate atribui același număr unui alt tip de vehicul.
   5.3.   Notificarea privind acordarea, refuzul sau prelungirea omologării unui tip de vehicul, în temeiul prezentului regulament, se comunică părților la acordul care aplică prezentul regulament, prin intermediul unui formular conform modelului din anexa 1 la prezentul regulament.
   5.4.   Pe fiecare vehicul conform unui tip de vehicul omologat în temeiul prezentului regulament, se aplică, într-un loc vizibil și ușor accesibil, specificat în formularul de omologare, marca de omologare internațională formată din:
   
               5.4.1.
            
            
               un cerc în jurul literei „E”, urmat de un număr distinctiv al țării care a acordat omologarea (3);
            
         
               5.4.2.
            
            
               numărul prezentului regulament, urmat de litera „R”, o liniuță și numărul de omologare în dreapta cercului prevăzut la punctul 5.4.1.
            
         5.5.   În cazul în care vehiculul corespunde unui tip de vehicul omologat, în temeiul unuia sau al mai multor alte regulamente anexate la acord în țara care a acordat omologarea în temeiul prezentului regulament, simbolul prevăzut la punctul 5.4.1 nu trebuie repetat; în această situație, numărul regulamentului și numărul de omologare, precum și simbolurile suplimentare ale tuturor regulamentelor în temeiul cărora s-a acordat omologarea în țara care a acordat omologarea în temeiul prezentului regulament se introduc în coloane verticale la dreapta simbolului prevăzut la punctul 5.4.1.
   5.6.   Marca de omologare este lizibilă în mod clar și nu poate fi ștearsă.
   5.7.   Marca de omologare este situată lângă sau pe plăcuța cu date a vehiculului, fixată de constructor.
   5.8.   Anexa 2 la prezentul regulament oferă exemple de dispunere a mărcilor de omologare.
   6.   CERINȚE
   6.1.   GENERALITĂȚI
   
               6.1.1.
            
            
               Vehiculele din categoriile N2, N3, O3 și O4 trebuie să fie construite și echipate astfel încât să ofere participanților la trafic neprotejați o protecție efectivă față de riscul de a cădea sub o parte laterală a vehiculului și de a intra sub roți, pe toată lungimea lor. Se va considera că prezenta cerință este satisfăcută dacă:
               
                           6.1.1.1.
                        
                        
                           vehiculul este echipat cu un dispozitiv special de protecție laterală (dispozitive de protecție laterală) în conformitate cu cerințele de la punctul 7; sau
                        
                     
                           6.1.1.2.
                        
                        
                           vehiculul este astfel proiectat și/sau echipat lateral încât, datorită formei și caracteristicilor lor, părțile sale componente pot fi încorporate și/sau considerate ca înlocuind dispozitivul de protecție laterală. Componentele a căror funcție combinată îndeplinește cerințele stabilite la punctul 7 de mai jos sunt considerate ca formând un dispozitiv de protecție laterală.
                        
                     
         6.2.   POZIȚIONAREA VEHICULULUI ÎN TIMPUL VERIFICĂRILOR
   Atunci când se verifică conformitatea cu specificațiile tehnice stabilite la punctul 7 de mai jos, poziția vehiculului este după cum urmează:
   
                
            
            
               vehiculul este poziționat pe o suprafață orizontală și plană;
            
         
                
            
            
               roțile directoare se orientează drept înainte;
            
         
                
            
            
               vehiculul este neîncărcat;
            
         
                
            
            
               semiremorcile sunt poziționate pe calele de sprijin într-un mod esențial orizontal.
            
         7.   SPECIFICAȚII TEHNICE PENTRU DISPOZITIVELE DE PROTECȚIE LATERALE
   7.1.   Dispozitivul de protecție laterală nu mărește lățimea totală a vehiculului, iar partea principală a suprafeței sale externe nu este retrasă cu mai mult de 120 mm față de planul cel mai exterior (lățimea maximă) al vehiculului. La anumite vehicule, extremitatea din față a acestuia poate fi curbată către interior, în conformitate cu punctele 7.4.3 și 7.4.4. Extremitatea din spate a acestuia nu este retrasă cu mai mult de 30 mm față de partea laterală a pneurilor din spate situate în cel mai exterior punct (nu este luată în considerare nicio umflătură a pneurilor aproape de sol) pe cel puțin ultimii 250 mm ai extremei din spate.
   7.2.   Suprafața externă a dispozitivului este netedă și, pe cât posibil, continuă din față spre spate; părțile adiacente se pot totuși suprapune dacă muchia de suprapunere este întoarsă spre spate sau în jos sau se poate realiza un spațiu liber de 25 mm în lungime cel mult cu condiția ca partea din spate să nu fie în proeminență față de partea din față; capetele rotunjite ale șuruburilor sau ale niturilor nu pot să fie proeminente cu mai mult de 10 mm în raport cu suprafața, iar alte părți pot fi proeminente în aceleași limite cu condiția să fie netede și, de asemenea, rotunjite; toate marginile și colțurile exterioare sunt rotunjite cu o rază de cel puțin 2,5 mm.
   7.3.   Dispozitivul poate fi format dintr-o suprafață plană continuă sau dintr-unul sau mai multe lonjeroane orizontale sau dintr-o combinație de ambele; dacă se utilizează lonjeroane, acestea sunt distanțate la cel mult 300 mm și la cel puțin:
   
                
            
            
               50 mm înălțime în cazul vehiculelor din categoriile N2 și O3;
            
         
                
            
            
               100 mm înălțime, fiind în mod esențial plate, în cazul vehiculelor din categoriile N3 și O4.
            
         
                
            
            
               Combinațiile suprafețe/lonjeroane constituie un dispozitiv de protecție laterală practic continuu, sub rezerva, totuși, a dispozițiilor de la punctul 7.2.
            
         7.4.   Marginea din față a dispozitivului de protecție laterală este realizat după cum urmează:
   
               7.4.1.
            
            
               Aceasta se poziționează:
               
                           7.4.1.1.
                        
                        
                           pe un autovehicul: la 300 mm cel mult mai în spate față de planul vertical perpendicular pe planul longitudinal al vehiculului și tangențial cu suprafața externă a pneului roții situate imediat în fața dispozitivului;
                        
                     
                           7.4.1.2.
                        
                        
                           pe o remorcă cu bară de tracțiune: la 500 mm cel mult mai în spate față de planul definit la punctul 7.4.1.1;
                        
                     
                           7.4.1.3.
                        
                        
                           pe o semiremorcă: la 250 mm cel mult mai în spate față de planul transversal median al calei de sprijin, dacă există, dar în niciun caz distanța între marginea din față și planul transversal care trece prin axa pivotului dispozitivului de remorcare în poziția cea mai din spate a acestuia nu poate să depășească 2,7 m.
                        
                     
         
               7.4.2.
            
            
               Când marginea din față se găsește într-un spațiu liber pe de altă parte, aceasta este alcătuită dintr-un element vertical continuu care acoperă toată înălțimea protecției laterale; fețele externe și din față ale acestui element măsoară cel puțin 50 mm către spate și sunt curbate cu 100 mm către interior în cazul vehiculelor din categoriile N2 și O3; în cazul vehiculelor din categoriile N3 și O4, acestea măsoară cel puțin 100 mm către spate și sunt curbate cu 100 mm către interior.
            
         
               7.4.3.
            
            
               Pe un autovehicul unde dimensiunea de 300 mm menționată la punctul 7.4.1.1 cade în interiorul cabinei, protecția laterală este construită astfel încât spațiul liber dintre marginea sa din față și panourile cabinei nu depășește 100 mm și, dacă este necesar, este curbată către interior după un unghi care nu depășește 45o. În acest caz nu se aplică dispozițiile de la punctul 7.4.2.
            
         
               7.4.4.
            
            
               Pe un autovehicul unde dimensiunea de 300 mm menționată la punctul 7.4.1.1 cade în spatele cabinei și unde dispozitivul de protecție laterală este, la latitudinea constructorului, prelungit spre față cu cel mult 100 mm față de cabină, trebuie să fie îndeplinite dispozițiile de la punctul 7.4.3.
            
         7.5.   Marginea din spate a dispozitivului de protecție laterală este la 300 mm cel mult mai în spate față de planul vertical perpendicular pe planul longitudinal al vehiculului și tangențial cu suprafața externă a pneului roții situate imediat în spate; nu este necesar un element vertical continuu pentru marginea din spate.
   7.6.   Marginea inferioară a dispozitivului de protecție laterală nu este situată, în niciun punct, la mai mult de 550 mm deasupra solului.
   7.7.   Marginea superioară a dispozitivului de protecție laterală nu este situată la mai mult de 350 mm sub partea din structura vehiculului pe unde trece un plan vertical tangențial cu suprafața externă a pneurilor, cu excepția oricărei umflări aproape de sol, în afara următoarelor cazuri:
   
               7.7.1.
            
            
               când planul specificat la punctul 7.7 nu trece prin structura vehiculului, marginea superioară se află la nivelul suprafeței platformei de încărcare sau la 950 mm de sol (se reține valoarea cea mai mică);
            
         
               7.7.2.
            
            
               când planul specificat la punctul 7.7 trece prin structura vehiculului la un nivel mai mare de 1,3 m deasupra solului, marginea superioară a dispozitivului de protecție laterală nu se află la mai puțin de 950 mm deasupra solului;
            
         
               7.7.3.
            
            
               pe un vehicul special proiectat și construit, nu doar adaptat, pentru transportul unui container sau al unei cutii demontabile, marginea superioară a dispozitivului de protecție laterală poate fi determinată în conformitate cu punctele 7.7.1 și 7.7.2 de mai sus, containerul sau cutia fiind considerate ca făcând parte din vehicul.
            
         7.8.   Dispozitivele de protecție laterală sunt în mod esențial rigide, solid fixate (să nu se poată desprinde din cauza vibrațiilor produse de folosirea normală a vehiculului) și, cu excepția cazului în care este vorba de elementele enumerate la punctul 7.9, fabricate din metal sau dintr-un alt material corespunzător. Dispozitivul de protecție laterală este considerat adecvat dacă poate să suporte o forță statică orizontală de 1 kN aplicată perpendicular pe orice parte a suprafeței sale exterioare prin centrul unui berbec basculant de secțiune circulară și plat, cu un diametru de 220 mm ± 10 mm și dacă deformarea dispozitivului încărcat nu depășește în acel moment:
   
                
            
            
               30 mm peste cei 250 mm cei mai în spate ai dispozitivului; și
            
         
                
            
            
               150 mm peste restul dispozitivului.
            
         Respectarea acestei cerințe se poate verifica prin calcul.
   7.9.   Componentele fixate permanent pe vehicul, de exemplu roțile de rezervă, compartimentul bateriilor de acumulatoare, rezervoarele de aer, rezervoarele de carburant, farurile, dispozitivele reflectorizante și trusele de scule pot fi integrate în dispozitivul de protecție laterală, cu condiția să corespundă dimensiunilor prevăzute în prezentul regulament. Cerințele de la punctul 7.2 se aplică în general în ceea ce privește spațiile libere dintre dispozitivele de protecție și componentele fixate permanent.
   7.10.   Dispozitivul de protecție laterală nu poate fi utilizat pentru a fixa conductele circuitului de frânare, conductele de aer sau hidraulice.
   8.   DEROGĂRI
   8.1.   Prin derogare de la dispozițiile de mai sus, vehiculele de tipurile precizate în continuare nu trebuie să îndeplinească decât cerințele indicate în fiecare caz particular:
   
               8.1.1.
            
            
               o remorcă extensibilă îndeplinește toate cerințele enunțate la punctul 7 dacă este redusă la lungimea sa minimă; totuși, atunci când remorca este extinsă, dispozitivele de protecție laterală respectă cerințele de la punctele 7.6, 7.7 și 7.8 și de la punctul 7.4 sau 7.5, dar nu neapărat de la ambele; extensia remorcii nu creează spații libere pe lungimea dispozitivelor de protecție laterală;
            
         
               8.1.2.
            
            
               un vehicul-cisternă, adică un vehicul proiectat în exclusivitate pentru transportul unui fluid într-o cisternă închisă, fixată permanent pe vehicul și prevăzută cu țevi sau racorduri pentru încărcare sau descărcare este prevăzut cu dispozitive de protecție laterală care să îndeplinească, pe cât posibil, toate cerințele enunțate la punctul 7; nu există derogări de la respectarea riguroasă a acestor dispoziții decât în condițiile în care cerințele operaționale fac ca acestea să fie necesare;
            
         
               8.1.3.
            
            
               pe un vehicul dotat cu cale de sprijin extensibile destinate să asigure un plus de stabilitate în cursul încărcării, descărcării sau al altor operațiuni pentru care a fost proiectat, pot fi lăsate spații libere suplimentare în dispozitivul de protecție laterală, dacă sunt necesare pentru a permite extensia calelor;
            
         
               8.1.4.
            
            
               pe un vehicul echipat cu puncte de ancorare pentru transportul ro-ro pot fi lăsate spații libere în dispozitivul de protecție laterală pentru trecerea și tensionarea cablurilor de fixare.
            
         8.2.   Dacă părțile laterale ale vehiculului sunt proiectate și/sau echipate în așa fel încât, având în vedere forma și caracteristicile acestora, ansamblul părților componente ale acestora să îndeplinească cerințele enunțate la punctul 7, acestea pot fi considerate ca înlocuind dispozitivele de protecție laterală.
   9.   MODIFICĂRI ALE TIPULUI DE VEHICUL ȘI PRELUNGIREA OMOLOGĂRII
   9.1.   Orice modificare a tipului de vehicul se comunică departamentului administrativ care a omologat tipul de vehicul. În acest caz, departamentul administrativ poate:
   
               9.1.1.
            
            
               considera că este improbabil ca modificările efectuate să aibă consecințe negative semnificative și că, în orice caz, vehiculul respectă în continuare cerințele; sau
            
         
               9.1.2.
            
            
               solicita un alt proces-verbal de încercare serviciului tehnic responsabil cu efectuarea încercărilor.
            
         9.2.   Confirmarea sau refuzul omologării, specificând modificările, se comunică părților la acordul care aplică prezentul regulament, prin procedura specificată la punctul 5.3 de mai sus.
   9.3.   Autoritatea competentă care acordă prelungirea omologării atribuie un număr de serie fiecărui formular de comunicare întocmit pentru o astfel de prelungire.
   10.   CONFORMITATEA PRODUCȚIEI
   Procedurile de producție sunt conforme cu cele stabilite în acord, în apendicele 2 (E/ECE/324-E/ECE/TRANS/505/Rev.2), cu următoarele cerințe:
   10.1.   Fiecare vehicul omologat în temeiul prezentului regulament se construiește astfel încât să corespundă tipului omologat prin îndeplinirea cerințelor prevăzute la punctul 6 de mai sus.
   10.2.   Autoritatea care a acordat omologarea de tip poate verifica în orice moment metodele de control al conformității aplicate în fiecare unitate de producție. Frecvența normală a acestor verificări este o dată la doi ani.
   11.   SANCȚIUNI ÎN CAZ DE NECONFORMITATE A PRODUCȚIEI
   11.1.   Omologarea acordată unui tip de vehicul în temeiul prezentului regulament poate fi retrasă dacă nu se respectă cerințele prevăzute la punctele 6 și 7 de mai sus.
   11.2.   Dacă una dintre părțile la acordul care aplică prezentul regulament retrage o omologare pe care a acordat-o anterior, aceasta informează de îndată cu privire la aceasta celelalte părți contractante care aplică prezentul regulament, prin intermediul unei copii a formularului de omologare care conține la final, cu litere mari, mențiunea semnată și datată „OMOLOGARE RETRASĂ”.
   12.   PRODUCȚIE ÎNCETATĂ DEFINITIV
   În cazul în care titularul omologării încetează complet fabricarea unui tip de vehicul omologat în conformitate cu prezentul regulament, acesta informează în legătură cu acest lucru autoritatea care a acordat omologarea. La primirea comunicării corespunzătoare, autoritatea respectivă informează cu privire la aceasta celelalte părți la acordul de aplicare a prezentului regulament, prin intermediul unei copii a formularului de omologare care conține la final, cu litere mari, mențiunea semnată și datată „PRODUCȚIE OPRITĂ”.
   13.   DENUMIRILE ȘI ADRESELE SERVICIILOR TEHNICE RESPONSABILE CU EFECTUAREA ÎNCERCĂRILOR DE OMOLOGARE, PRECUM ȘI ALE DEPARTAMENTELOR ADMINISTRATIVE
   Părțile la acordul care aplică prezentul regulament comunică secretariatului Națiunilor Unite denumirile și adresele serviciilor tehnice responsabile cu efectuarea încercărilor de omologare, precum și ale departamentelor administrative care acordă omologarea și cărora trebuie să li se trimită formularele de certificare a omologării sau de prelungire, de refuz sau de retragere a omologării emise în alte țări.
   
      (1)  Astfel cum este precizat în anexa 7 la Rezoluția consolidată privind construcția vehiculelor (R.E.3) (documentul TRANS/WP.29/78/Rev.1/Amend.2, modificat ultima dată prin amendamentul 4).
   
      (2)  Prezentul regulament nu împiedică nicio țară să impună cerințe suplimentare pentru părțile vehiculului situate în fața roților din față și în spatele roților din spate.
   
      (3)  1 pentru Germania, 2 pentru Franța, 3 pentru Italia, 4 pentru Țările de Jos, 5 pentru Suedia, 6 pentru Belgia, 7 pentru Ungaria, 8 pentru Republica Cehă, 9 pentru Spania, 10 pentru Serbia, 11 pentru Regatul Unit, 12 pentru Austria, 13 pentru Luxemburg, 14 pentru Elveția, 15 (disponibil), 16 pentru Norvegia, 17 pentru Finlanda, 18 pentru Danemarca, 19 pentru România, 20 pentru Polonia, 21 pentru Portugalia, 22 pentru Federația Rusă, 23 pentru Grecia, 24 pentru Irlanda, 25 pentru Croația, 26 pentru Slovenia, 27 pentru Slovacia, 28 pentru Belarus, 29 pentru Estonia, 30 (disponibil), 31 pentru Bosnia și Herțegovina, 32 pentru Letonia, 33 (disponibil), 34 pentru Bulgaria, 35 (disponibil), 36 pentru Lituania, 37 pentru Turcia, 38 (disponibil), 39 pentru Azerbaidjan, 40 pentru Fosta Republică Iugoslavă a Macedoniei, 41 (disponibil), 42 pentru Comunitatea Europeană (omologările sunt acordate de către statele sale membre care utilizează marca lor proprie CEE), 43 pentru Japonia, 44 (disponibil), 45 pentru Australia, 46 pentru Ucraina, 47 pentru Africa de Sud, 48 pentru Noua Zeelandă, 49 pentru Cipru, 50 pentru Malta, 51 pentru Republica Coreea, 52 pentru Malaezia, 53 pentru Thailanda, 54 și 55 (disponibil) și 56 pentru Muntenegru. Numerele ulterioare sunt atribuite altor țări în ordinea cronologică a ratificării sau aderării acestora la Acordul privind adoptarea de prescripții tehnice uniforme pentru vehiculele cu roți, echipamente și piese care pot fi montate și/sau utilizate pe vehiculele cu roți și condițiile pentru recunoașterea reciprocă a omologărilor acordate pe baza acestor prescripții, iar numerele astfel atribuite sunt comunicate părților contractante la acord de către Secretarul General al Organizației Națiunilor Unite.
   
      ANEXA 1
      
         COMUNICARE
      
      [format maxim: A4 (210 × 297mm)]
      
         
      
         
   
   
      ANEXA 2
      
         EXEMPLE DE MĂRCI DE OMOLOGARE
      
      MODELUL A
      (a se vedea punctul 5.4 din prezentul regulament)
      
         
      MODELUL B
      (a se vedea punctul 5.5 din prezentul regulament)
      
         
      
         (1)  Ultimul număr este dat numai ca exemplu.